KOMISIJOS KOMUNIKATAS EUROPOS PARLAMENTUI IR TARYBAI PASIRENGIMO NARYSTEI PAGALBOS PRIEMONĖ (IPA) PERŽIŪRĖTA 2013 M. DAUGIAMETĖ PRELIMINARIOJI FINANSINĖ PROGRAMA /* COM/2012/0581 final */





KOMISIJOS KOMUNIKATAS EUROPOS PARLAMENTUI IR TARYBAI PASIRENGIMO NARYSTEI PAGALBOS PRIEMONĖ (IPA) PERŽIŪRĖTA 2013 M. DAUGIAMETĖ PRELIMINARIOJI FINANSINĖ PROGRAMA Įžanga Pasirengimo narystei pagalbos priemonės (IPA) daugiametės preliminariosios finansinės programos (DPFP) paskirtis – teikti informaciją apie Komisijos pagal IPA reglamento (EB) Nr. 1085/2006[1] 5 straipsnį siūlomo bendro IPA paketo preliminarų suskirstymą. Šia programa susiejama plėtros paketo politinė programa ir biudžeto sudarymo procesas. Kiekvienai pagalbą gaunančiai šaliai, kelioms šalims gavėjoms ir tarpvalstybinio bendradarbiavimo komponentui skirtai programai parengtuose daugiamečiuose preliminariuosiuose planavimo dokumentuose (DPPD), kuriais remiantis teikiama pasirengimo narystei pagalba, atsižvelgiama į DPFP siūlomą preliminarų suskirstymą. DPFP grindžiama pasikartojančiu trejų metų programavimo ciklu. Paprastai N, N+1 ir N+2 metų DPFP pateikiama paskutinį N-2 metų ketvirtį kaip plėtros paketo dalis ir iš jos matyti pačiame pakete nustatytų politinių prioritetų finansinė išraiška, atsižvelgiant į finansinę programą. Kadangi 2013-ieji metai yra paskutiniai PNPP biudžetiniai metai, DPFP apima tik tais metais numatytus pokyčius. Joje nurodomas 2013 m. pasirengimo narystei pagalbos paketo paskirstymas pagal šalis ir komponentus, taip pat pateikiamas preliminarus kelioms gavėjoms skirtos programos paketas bei veiklos rėmimo išlaidos. Kaip ir ankstesniais metais, DPFP skelbiama remiantis dabartine susijusių šalių padėtimi. Joje atsižvelgiama į pasikeitusį Serbijos statusą – 2012 m. vasario mėn. ji tapo šalimi kandidate[2] – ir į planuojamą Kroatijos įstojimo datą – 2013 m. liepos 1 d. Bendri pasirengimo narystei politiniai prioritetai yra nurodyti Stojimo partnerystės ir Europos partnerystės dokumentuose, metinėse pažangos ataskaitose ir Europos Parlamentui bei Tarybai kiekvieną rudenį pateikiamo plėtros paketo plėtros strategijos dokumente. Strateginis finansinis programavimas 1. Lėšų paskirstymas pagal šalis 2007 m. lėšas pradėta skirstyti Komisijai įsipareigojus užtikrinti, kad nė viena pagalbą gaunanti šalis 2007 m. negaus mažiau nei 2006 m., be to, pagalba Albanijai, Bosnijai ir Hercegovinai turėtų būti ne mažesnė nei 2004–2006 m. kiekvienos iš šių šalių gautų lėšų metinis vidurkis. Atsižvelgiant į tai, 2004 m. finansavimas šioms šalims buvo nukeltas į laikotarpio pradžią. 2008 m. ir vėlesnių metų lėšos apskaičiuotos remiantis vienam gyventojui tenkančiais asignavimais, anksčiau nurodytais kaip poreikių ir poveikio rodiklis. Taikant šią priemonę, kiekvienos potencialios Vakarų Balkanų šalies kandidatės vienam gyventojui tenkantis finansavimas dabartinės finansinės programos laikotarpiu padidėjo: lėšos viršijo 2004–2006 m. pagal Bendrijos pagalbos rekonstrukcijai, vystymuisi ir stabilizacijai (CARDS) programą vidutiniškai gaunamus 23 EUR (2004 m. kainomis) vienam gyventojui[3]. Bendro lėšų paskirstymo pagal šalis laikytasi, išskyrus Kosovą[4], kuriam IPA finansavimas padidintas. Platesniu mastu sutelkus naujas lėšas, skirtas Kosovo stabilumui ir vystymuisi paremti, 2008 m. biudžeto valdymo institucija skyrė 60 mln. EUR. Šią sumą dar papildė 60 mln. EUR, pervestų iš nepanaudotų makrofinansinės pagalbos asignavimų. Po 2008 m. liepos mėn. įvykusios pagalbos teikėjų konferencijos 2009 m. įsipareigota skirti papildomus 40 mln. EUR. Kroatijai ir buvusiajai Jugoslavijos Respublikai Makedonijai skirta daugiau kaip 30 EUR vienam gyventojui (2004 m. kainomis). Kroatijos atveju tokio dydžio pagalba išlaikoma visą laikotarpį. Atsižvelgiant į tikėtiną Kroatijos įstojimo į ES datą (2013 m. liepos 1 d.), pagal IPA Kroatijai skiriami asignavimai šiuo laikotarpiu bus sumažinti per pusę, palyginti su iš pradžių numatyta suma, išskyrus lėšas pagal kaimo plėtros komponentą – 2013 m. bus skirti visi iš pradžių numatyti asignavimai. Vertinant pagal vienam gyventojui tenkantį finansavimą, toliau didėja buvusiajai Jugoslavijos Respublikai Makedonijai skiriamos lėšos; šis finansavimas atitinka mažiausią tinkamoms administracijoms kurti būtiną finansavimą, neatsižvelgiant į šalies dydį. Vertinant pagal vienam gyventojui tenkantį finansavimą, Juodkalnijai skiriama daugiau lėšų nei kitoms šalims; šis finansavimas atitinka mažiausią tinkamoms administracijoms kurti būtiną finansavimą, neatsižvelgiant į šalies dydį. Atsižvelgiant į Turkijos dydį ir lėšų įsisavinimo gebėjimą, 2007–2013 m. laikotarpiu pagalba vienam gyventojui laipsniškai didinama. Islandijos atvejis yra išskirtinis, palyginti su kitomis šalimis kandidatėmis, dėl jos teisės aktų suderinimo su ES teisės aktais pagal Europos ekonominės erdvės susitarimą ir ekonominės bei socialinės plėtros lygio. Dėl šios priežasties susitarta, kad šalis gaus Komisijos valdomą IPA paramą tik pagal I komponentą. Finansavimas skirtas trejiems metams nuo 2011 m. 2. Asignavimų paskirstymas pagal komponentus Pagalba pagal IPA teikiama pagal tokius penkis komponentus: I – „Pereinamojo laikotarpio pagalba ir institucijų kūrimas“; II – „Tarpvalstybinis bendradarbiavimas“; III – „Regionų vystymasis“; IV – „Žmogiškųjų išteklių plėtra“; V – „Kaimo plėtra“. I komponentas „Pereinamojo laikotarpio pagalba ir institucijų kūrimas“ apima visą institucijų kūrimo veiklą ir investicijas, susijusias su acquis; pagal komponentą pagalbą gaunančioms šalims padedama stiprinti administracinius ir teisminius pajėgumus ir, atsižvelgiant į prioritetą, spręsti bendradarbiavimo priemonių, kurių kituose komponentuose specialiai nenumatyta, klausimą. Pagal II komponentą „Tarpvalstybinis bendradarbiavimas“ remiama pagalbą gaunančių šalių tarpusavio tarpvalstybinio bendradarbiavimo veikla ir pagalbą gaunančių šalių bei valstybių narių tarpvalstybinio bendradarbiavimo veikla; komponentas taip pat apima pagalbos pagal IPA gavėjų dalyvavimą Europos regioninės plėtros fondo (ERPF) tarpvalstybinio bendradarbiavimo programose pagal struktūrinių fondų Europos teritorinio bendradarbiavimo tikslą ir atitinkamai EKPP jūrų baseinų programose. III–V komponentais gali naudotis tik šalys kandidatės, jais siekiama parengti šias šalis struktūrinių fondų, Sanglaudos fondo ir kaimo plėtros fondų programavimui, įgyvendinimui ir valdymui įstojus į ES, pagal išorės pagalbos taisykles savo praktiką kaip galima labiau suderinant su šių fondų įgyvendinimo būdais. III komponento „Regionų vystymasis“ naudojimosi tvarka kiek įmanoma panašesnė į Europos regioninės plėtros fondo ir Sanglaudos fondo tvarką. Pagal IV komponentą „Žmogiškųjų išteklių plėtra“ šalys kandidatės rengiamos naudotis Europos socialiniu fondu pagal Europos užimtumo strategiją. Pagal V komponentą „Kaimo plėtra“ teikiama pasirengimo narystei pagalba pasitelkus sistemas, kurios kiek įmanoma panašesnės į sistemas, taikomas po įstojimo, kad šalys kandidatės, tapusios narėmis, būtų pasirengusios ES finansuojamoms kaimo plėtros programoms. Nustatant asignavimų paskirstymą pagal komponentus, tinkamai atsižvelgta į decentralizuoto valdymo sistemų, būtinų III, IV ir V komponentams dabartinėse šalyse kandidatėse įgyvendinti, parengtį, taip pat finansavimo pagal II komponentą, susijusį su tarpvalstybiniu valstybių narių bendradarbiavimu, poreikį, kad šis finansavimas būtų suderintas su atitinkamu ERPF finansavimu pagal biudžeto 1b išlaidų kategoriją. 3. Kiti asignavimai Veiklos rėmimo išlaidos Iš šio paketo dengiamos tiesiogiai su IPA įgyvendinimu susijusios administracinės sąnaudos. Asignavimai kelioms šalims gavėjoms skirtai programai Kelioms šalims gavėjoms skirtos programos pagal I komponentą rengiamos siekiant papildyti Vakarų Balkanų šalių ir Turkijos nacionalines programas ir stiprinti daugiašalius ryšius. Strategijoje pabrėžiamos Europos integracijai ir stabilumui regione svarbios sritys ir klausimai, kuriais šalims reikia bendradarbiauti. Iš šio paketo finansuojamos programos, kuriomis daromas poveikis regionams ir (arba) kurios gali duoti naudos dėl masto ekonomijos arba dėl apimties, kai taikomos horizontaliai keliose pagalbą gaunančiose šalyse. Kelioms šalims gavėjoms skirtomis programomis, be kita ko, remiama Regioninė viešojo administravimo mokykla, Vidurio Europos laisvosios prekybos susitarimas, Regioninio bendradarbiavimo taryba, kova su organizuotu nusikalstamumu, ERASMUS stipendijos ir aukštasis mokslas. Jos taip pat yra Pilietinės visuomenės priemonės, kuri apima paramą tiek pagal nacionalines, tiek pagal kelioms šalims gavėjoms skirtas IPA programas, pagrindas. Institucijų kūrimas Vakarų Balkanuose, Turkijoje ir Islandijoje remiamas TAIEX priemone, o asignavimai skiriami regioninių ir nacionalinių programų auditui ir vertinimui bei informacijos ir komunikacijos veiklai. Investicijų į mažas ir vidutines įmones, energijos vartojimo efektyvumą ir infrastruktūros vystymą poreikiai, kurie tenkinami glaudžiai bendradarbiaujant su Europos investicijų banku ir kitomis tarptautinėmis finansų įstaigomis, toliau bus remiami nemaža regioninių ir horizontaliųjų asignavimų dalimi. Ši parama bus derinama pagal 2009 m. pabaigoje parengtą Vakarų Balkanų investicijų programą, kuria siekiama, kad Vakarų Balkanuose aktyviai veiklą vykdantys pagalbos teikėjai ir tarptautinės finansų įstaigos glaudžiau derintų veiksmus ir bendradarbiautų. Nuo 2010 m. II komponento dalis, taikoma šalių dalyvavimui ERPF tarptautinėse bendradarbiavimo programose „Viduržemio jūros regionas“ ir „Pietryčių Europa“, taip pat įgyvendinama kelių šalių gavėjų atžvilgiu, kad įgyvendinimas būtų paprastesnis. Duomenų pateikimas Toliau pateiktoje lentelėje minėtos lėšos nurodytos galiojančiomis kainomis eurais. Lentelėje pateikiami pagal 2013 m. biudžeto projektą 2013 m. šalims pagal komponentus skiriami asignavimai, taip pat kelioms šalims gavėjoms skirtos programos bei veiklos rėmimo išlaidos. Kad būtų aiškiau, įtraukti ankstesnių metų galutiniai ir 2012 m. atnaujinti duomenys. Peržiūrėta daugiametė preliminarioji finansinė programa. 2013 m. pasirengimo narystei pagalbos priemonės paketo asignavimų paskirstymas pagal šalis ir komponentus Šalis/komponentas || 2007 || 2008 || 2009 || 2010 || 2011 || 2012 || 2013 Šalys kandidatės KROATIJA Pereinamojo laikotarpio pagalba ir institucijų kūrimas || 49 611 775 || 45 374 274 || 45 601 430 || 39 483 458 || 39 959 128 || 39 969 161 || 17 437 970 Tarpvalstybinis bendradarbiavimas || 9 688 225 || 14 725 726 || 15 898 570 || 15 601 136 || 15 869 158 || 16 442 542 || 9 749 192 Regionų vystymasis || 45 050 000 || 47 600 000 || 49 700 000 || 56 800 000 || 58 200 000 || 57 453 890 || 30 088 235 Žmogiškųjų išteklių plėtra || 11 377 000 || 12 700 000 || 14 200 000 || 15 700 000 || 16 000 000 || 15 899 000 || 8 546 000 Kaimo plėtra || 25 500 000 || 25 600 000 || 25 800 000 || 26 000 000 || 26 500 000 || 25 820 793 || 27 700 000 IŠ VISO || 141 227 000 || 146 000 000 || 151 200 000 || 153 584 594 || 156 528 286 || 155 585 386 || 93 521 397[5] || || || || || || || BUVUSIOJI JUGOSLAVIJOS RESPUBLIKA MAKEDONIJA Pereinamojo laikotarpio pagalba ir institucijų kūrimas || 41 641 613 || 41 122 001 || 39 310 500 || 36 917 068 || 29 403 410 || 28 659 161 || 27 058 357 Tarpvalstybinis bendradarbiavimas || 4 158 387 || 4 077 999 || 4 371 501 || 4 467 526 || 4 524 876 || 3 583 373 || 5 093 041 Regionų vystymasis || 7 400 000 || 12 300 000 || 20 800 000 || 29 400 000 || 39 300 000 || 40 949 983 || 50 276 471 Žmogiškųjų išteklių plėtra || 3 200 000 || 6 000 000 || 7 100 000 || 8 400 000 || 8 800 000 || 10 288 000 || 10 636 000 Kaimo plėtra || 2 100 000 || 6 700 000 || 10 200 000 || 12 500 000 || 16 000 000 || 17 991 604 || 20 157 737 IŠ VISO || 58 500 000 || 70 200 000 || 81 782 001 || 91 684 594 || 98 028 286 || 101 472 121 || 113 221 606 || || || || || || || ISLANDIJA Pereinamojo laikotarpio pagalba ir institucijų kūrimas || || || || || 12 000 000 || 11 997 400 || 5 810 415 IŠ VISO || || || || || 12 000 000 || 11 997 400 || 5 810 415 || || || || || || || JUODKALNIJA Pereinamojo laikotarpio pagalba ir institucijų kūrimas || 27 490 504 || 28 112 552 || 29 832 179[6] || 29 838 823 || 29 843 599 || 16 346 471 || 5 073 420 Tarpvalstybinis bendradarbiavimas || 3 909 496 || 4 487 448 || 4 667 821 || 3 682 690 || 4 310 344 || 4 588 551 || 4 668 687 Regionų vystymasis || || || || || || 7 982 738 || 14 752 941 Žmogiškųjų išteklių plėtra || || || || || || 2 775 000 || 2 808 000 Kaimo plėtra || || || || || || 3 258 308[7] || 7 285 467 IŠ VISO || 31 400 000 || 32 600 000 || 34 500 000 || 33 521 513 || 34 153 943 || 34 951 068 || 34 588 515 || || || || || || || SERBIJA Pereinamojo laikotarpio pagalba ir institucijų kūrimas || 181 496 352 || 179 441 314 || 182 551 643 || 186 206 679 || 190 556 810 || 190 600 995 || 196 683 533 Tarpvalstybinis bendradarbiavimas || 8 203 648 || 11 458 686 || 12 248 357 || 11 751 753 || 11 322 790 || 11 497 244 || 11 630 694 Regionų vystymasis || || || || || || || Žmogiškųjų išteklių plėtra || || || || || || || Kaimo plėtra || || || || || || || IŠ VISO || 189 700 000 || 190 900 000 || 194 800 000 || 197 958 432 || 201 879 600 || 202 098 239 || 208 314 227 TURKIJA Pereinamojo laikotarpio pagalba ir institucijų kūrimas || 256 702 720 || 256 125 297 || 239 550 810 || 217 809 826 || 231 268 023 || 227 499 161 || 238 500 014 Tarpvalstybinis bendradarbiavimas || 2 097 280 || 2 874 709 || 3 049 190 || 3 090 174 || 5 131 977 || 2 174 617 || 2 218 109 Regionų vystymasis || 167 500 000 || 173 800 000 || 182 700 000 || 238 100 000 || 293 400 000 || 356 066 389 || 366 882 353 Žmogiškųjų išteklių plėtra || 50 200 000 || 52 900 000 || 55 600 000 || 63 400 000 || 77 600 000 || 83 188 000 || 91 167 077 Kaimo plėtra || 20 700 000 || 53 000 000 || 85 500 000 || 131 300 000 || 172 500 000 || 187 387 295 || 204 184 796 IŠ VISO || 497 200 000 || 538 700 006 || 566 400 000 || 653 700 000 || 779 900 000 || 856 315 462 || 902 952 349 Potencialios kandidatės ALBANIJA Pereinamojo laikotarpio pagalba ir institucijų kūrimas || 54 318 790 || 65 237 756[8] || 71 360 000 || 84 200 000[9] || 84 301 650 || 85 140 996 || 84 682 966 Tarpvalstybinis bendradarbiavimas || 6 681 210 || 8 582 244 || 9 822 921 || 9 973 173 || 10 126 636 || 9 433 169 || 10 666 232 IŠ VISO || 61 000 000 || 73 820 000 || 81 182 921 || 94 173 173 || 94 428 286 || 94 574 165 || 95 349 198 BOSNIJA IR HERCEGOVINA Pereinamojo laikotarpio pagalba ir institucijų kūrimas || 58 136 394 || 69 854 783 || 83 900 000 || 100 688 099 || 102 681 861 || 102 670 996 || 103 493 402 Tarpvalstybinis bendradarbiavimas || 3 963 606 || 4 945 217 || 5 207 746 || 4 696 495 || 4 746 425 || 5 197 353 || 5 342 041 IŠ VISO || 62 100 000 || 74 800 000 || 89 107 746 || 105 384 594 || 107 428 286 || 107 868 349 || 108 835 443 || || || || || || || KOSOVAS Pereinamojo laikotarpio pagalba ir institucijų kūrimas || 68 300 000 || 184 700 000 || 106 100 000 || 66 100 000 || 66 900 000 || 67 000 144 || 68 477 942 Tarpvalstybinis bendradarbiavimas || 0 || 0 || 0 || 1 200 000 || 1 800 000 || 1 800 000 || 2 987 731 IŠ VISO || 68 300 000 || 184 700 000 || 106 100 000 || 67 300 000 || 68 700 000 || 68 800 144 || 71 465 673 IŠ VISO PROGRAMOMS PAGAL ŠALIS || 1 109 427 000 || 1 311 720 006 || 1 305 072 668 || 1 397 306 900 || 1 553 046 687 || 1 633 662 334 || 1 634 058 823 KELIOMS ŠALIMS GAVĖJOMS SKIRTOS PROGRAMOS Pereinamojo laikotarpio pagalba ir institucijų kūrimas || 129 571 000[10] || 137 736 644[11] || 188 867 536[12] || 141 706 551[13] || 187 860 605[14] || 207 031 122[15] || 171 226 015 Tarpvalstybinis bendradarbiavimas || 0 || 0 || 0 || 4 921 679 || 5 293 313 || 5 672 378 || 6 059 026 VEIKLOS RĖMIMO IŠLAIDOS || 44 793 000 || 51 950 000 || 47 648 000 || 47 393 000 || 52 183 900 || 52 747 050 || 53 302 924 BENDRA SUMA || 1 263 200 000 || 1 501 406 650 || 1 541 588 204 || 1 591 328 130 || 1 798 384 505 || 1 899 112 884 || 1 864 646 788 Lėšos nurodytos galiojančiomis kainomis eurais. [1] OL L 201, 2006 7 31, p. 82–93. [2] Galimybė naudotis III, IV ir V komponentais Serbijai suteikiama su sąlyga, kad Taryba ir Europos Parlamentas priims Reglamento Nr. 1085/2006 pakeitimą, kaip pasiūlė Komisija (2012 m. birželio 20 d. COM(2012) 329). [3] IPA pirmtakė regione – 2000–2006 m. teikta Bendrijos parama rekonstrukcijai, plėtrai ir stabilizavimui. [4] Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos. [5] 50 proc. 2013 m. pradinių asignavimų pagal I–IV komponentus ir 100 proc. 2013 m. pradinių asignavimų pagal V komponentą. [6] Įskaitant 1,2 mln. EUR papildomų lėšų, susigrąžintų iš ankstesnių programų. [7] Pradėta šių lėšų perkėlimo iš komponento „Kaimo plėtra“ į komponentą „Pereinamojo laikotarpio pagalba ir institucijų kūrimas“ procedūra. [8] Įskaitant 3,12 mln. EUR papildomų lėšų, susigrąžintų iš ankstesnių programų. [9] Įskaitant 1,5 mln. EUR papildomų lėšų, susigrąžintų iš ankstesnių programų. [10] Įskaitant 20,6 mln. EUR papildomų lėšų, susigrąžintų iš ankstesnių programų. [11] Įskaitant 2,0 mln. EUR papildomų lėšų, susigrąžintų iš ankstesnių programų. [12] Įskaitant 22,8 mln. EUR papildomų lėšų, susigrąžintų iš ankstesnių programų. [13] Į šią sumą įtrauktas aprūpinimo maistu saugumo priemonės sumažinimas 29 mln. EUR, kurie bus grąžinti 2011 m. (14 mln. EUR), 2012 m. (6 mln. EUR) ir 2013 m. (9 mln. EUR). Tais metais grąžinamos lėšos bus panaudotos asignavimams Islandijai. Šią sumą taip pat sudaro 2,7 mln. EUR papildomų lėšų, susigrąžintų iš ankstesnių programų. [14] Įskaitant 1,6 mln. EUR papildomų lėšų, susigrąžintų iš ankstesnių programų. [15] Įskaitant 32,1 mln. EUR papildomų lėšų, susigrąžintų iš ankstesnių programų.